CELEX: 32021R2269
Language: fi
Date: 2021-12-15 00:00:00
Title: Euroopan parlamentin ja neuvoston asetus (EU) 2021/2269, annettu 15 päivänä joulukuuta 2021, asetuksen (EU) 2018/1091 muuttamisesta siltä osin kuin on kyse unionin rahoitusosuudesta integroituihin maatilatilastoihin vuosia 2021–2027 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) 2020/2093 mukaisesti (ETA:n kannalta merkityksellinen teksti)

21.12.2021   
               
               
                  FI
               
               
                  Euroopan unionin virallinen lehti
               
               
                  L 457/1
               
            
         EUROOPAN PARLAMENTIN JA NEUVOSTON ASETUS (EU) 2021/2269,
         annettu 15 päivänä joulukuuta 2021,
         asetuksen (EU) 2018/1091 muuttamisesta siltä osin kuin on kyse unionin rahoitusosuudesta integroituihin maatilatilastoihin vuosia 2021–2027 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) 2020/2093 mukaisesti
         (ETA:n kannalta merkityksellinen teksti)
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan,
         ottavat huomioon Euroopan komission ehdotuksen,
         sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         noudattavat tavallista lainsäätämisjärjestystä (1),
         sekä katsovat seuraavaa:
         
                     (1)
                  
                  
                     Euroopan parlamentin ja neuvoston asetuksessa (EU) 2018/1091 (2) säädetään, että jäsenvaltioiden on kerättävä ja toimitettava maatiloista rakennetta koskevat perustiedot, jäljempänä ’perustiedot’, ja aihealueita koskevat tiedot, jäljempänä ’aihealuetiedot’, viitevuosilta 2023 ja 2026.
                  
               
                     (2)
                  
                  
                     Jäsenvaltioilta ja unionilta vaaditaan merkittävästi rahoitusta maatilojen rakennetutkimusten suorittamista ja unionin tietovaatimusten täyttämistä varten.
                  
               
                     (3)
                  
                  
                     Unioni rahoittaa enintään 75 prosenttia viitevuosia 2023 ja 2026 koskevasta perustietojen ja aihealuetietojen keruusta aiheutuvista kustannuksista, jollei asetuksessa (EU) 2018/1091 vahvistetuista enimmäismääristä muuta johdu.
                  
               
                     (4)
                  
                  
                     Asetuksessa (EU) 2018/1091 vahvistetaan määrärahat asiaankuuluvan monivuotisen rahoituskehyksen koko keston ajaksi, ja siinä varaudutaan vahvistamaan määrät myöhempiä tiedonkeruita varten seuraavan monivuotisen rahoituskehyksen puitteissa, joka kattaa maatilojen rakennetutkimukset viitevuosilta 2023 ja 2026.
                  
               
                     (5)
                  
                  
                     Kyseinen seuraava monivuotinen rahoituskehys vuosiksi 2021–2027 vahvistettiin neuvoston asetuksella (EU, Euratom) 2020/2093 (3).
                  
               
                     (6)
                  
                  
                     Asetuksen (EU) 2018/1091 mukaisesti Euroopan parlamentti ja neuvosto vahvistavat integroituihin maatilatilastoihin monivuotisessa rahoituskehyksessä vuosiksi 2021–2027 osoitettavan unionin rahoitusosuuden määrän komission ehdotuksen perusteella sen jälkeen, kun asetus (EU, Euratom) 2020/2093 tulee voimaan.
                  
               
                     (7)
                  
                  
                     Vuosiksi 2021–2027 ehdotetusta määrästä olisi rahoitettava ainoastaan vuosina 2023 ja 2026 tehtävät maatilojen rakennetutkimukset, mukaan lukien kustannukset, jotka liittyvät sellaisten tietokantojen hallinnointiin, ylläpitoon ja kehittämiseen, joita komissio käyttää jäsenvaltioiden toimittamien tietojen käsittelyyn.
                  
               
                     (8)
                  
                  
                     Lisäksi Yhdistyneen kuningaskunnan unionista eroamisen vuoksi on aiheellista poistaa asetuksesta (EU) 2018/1091 viittaus siihen.
                  
               
                     (9)
                  
                  
                     Sen vuoksi asetus (EU) 2018/1091 olisi muutettava tämän mukaisesti,
                  
               
                     (10)
                  
                  
                     Euroopan parlamentin ja neuvoston asetuksen (EY) N:o 223/2009 (4) 7 artiklalla perustettua Euroopan tilastojärjestelmää käsittelevää komiteaa on kuultu.
                  
               
                     (11)
                  
                  
                     Tämän asetuksen olisi tultava voimaan kiireellisesti sitä päivää seuraavana päivänä, jona se julkaistaan Euroopan unionin virallisessa lehdessä sen varmistamiseksi, että jäsenvaltiot saavat unionin rahoituksen ajoissa, jotta niiden kansallisten tilastolaitosten on mahdollista valmistella tiedonkeruu viitevuodeksi 2023,
                  
               OVAT HYVÄKSYNEET TÄMÄN ASETUKSEN:
         
            1 artikla
            Muutetaan asetus (EU) 2018/1091 seuraavasti:
            
                        1)
                     
                     
                        Muutetaan 13 artikla seuraavasti:
                        
                                    a)
                                 
                                 
                                    muutetaan 4 kohta seuraavasti:
                                    
                                                i)
                                             
                                             
                                                korvataan johdantokappale seuraavasti:
                                                ”Viitevuosia 2023 ja 2026 koskevien perus- ja aihealuetietojen keruiden yhdistettyjen kustannusten osalta unionin rahoitusosuus rajoitetaan jäljempänä esitettyihin enimmäismääriin:”;
                                             
                                          
                                                ii)
                                             
                                             
                                                korvataan c alakohta seuraavasti:
                                                
                                                            ”c)
                                                         
                                                         
                                                            2 000 000 euroa Bulgarialle, Portugalille, Saksalle ja Unkarille kullekin;”;
                                                         
                                                      
                                          
                              
                                    b)
                                 
                                 
                                    kumotaan 5 kohta;
                                 
                              
                                    c)
                                 
                                 
                                    korvataan 7 kohta seuraavasti:
                                    
                                       ”7.   Unionin rahoitusosuus tämän artiklan 2 kohdassa tarkoitettuja avustuksia varten myönnetään Euroopan maatalouden tukirahastosta asetuksen (EU) N:o 1306/2013 4 artiklan 2 kohdan d alakohdan nojalla ja 1 päivästä tammikuuta 2023 Euroopan parlamentin ja neuvoston asetuksen (EU) 2021/2116 (*1) 5 artiklan 3 kohdan d alakohdan nojalla.
                                    
                                    
                                       (*1)  Euroopan parlamentin ja neuvoston asetus (EU) 2021/2116, annettu 2 päivänä joulukuuta 2021, yhteisen maatalouspolitiikan rahoituksesta, hallinnoinnista ja seurannasta sekä asetuksen (EU) N:o 1306/2013 kumoamisesta (EUVL L 435, 6.12.2021, s. 187).”"
                        
                                 
                              
                  
                        2)
                     
                     
                        Korvataan 14 artiklan 1 kohta seuraavasti:
                        
                           ”1.   Unionin määrärahat viitevuosia 2023 ja 2026 koskevan tiedonkeruuohjelman täytäntöönpanoa varten, mukaan luettuna jäsenvaltioiden tämän asetuksen mukaisesti toimittamien tietojen käsittelyyn komissiossa käytettävien tietokantajärjestelmien hallintoon, ylläpitoon ja kehittämiseen tarvittavat määrärahat, ovat 40 000 000 euroa neuvoston asetuksen (EU, Euratom) 2020/2093 (*2) kattamana ajanjaksona.
                        
                        
                           (*2)  Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta (EUVL L 433 I, 22.12.2020, s. 11).”"
                        
                     
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Strasbourgissa 15 päivänä joulukuuta 2021.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               A. LOGAR
            
         
         
            (1)  Euroopan parlamentin kanta, vahvistettu 23. marraskuuta 2021 (ei vielä julkaistu virallisessa lehdessä), ja neuvoston päätös, tehty 12. joulukuuta 2021.
         
            (2)  Euroopan parlamentin ja neuvoston asetus (EU) 2018/1091, annettu 18 päivänä heinäkuuta 2018, integroiduista maatilatilastoista sekä asetusten (EY) N:o 1166/2008 ja (EU) N:o 1337/2011 kumoamisesta (EUVL L 200, 7.8.2018, s. 1).
         
            (3)  Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta (EUVL L 433 I, 22.12.2020, s. 11).
         
            (4)  Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).